**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS KONTROLĖS IR AUDITO TARNYBOS DIDŽIAUSIO LEISTINO VALSTYBĖS TARNAUTOJŲ PAREIGYBIŲ IR DARBUOTOJŲ, DIRBANČIŲ PAGAL DARBO SUTARTIS, SKAIČIAUS NUSTATYMO**

2019 m. gruodžio 12 d. Nr. 34-207

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 8 punktu ir atsižvelgdama į Lazdijų rajono savivaldybės kontrolės ir audito tarnybos 2019 m. gruodžio 9 d. raštą Nr. I 6.1-54 „Dėl savivaldybės kontrolės ir audito tarnybos didžiausio valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo“, Lazdijų rajono savivaldybės taryba nusprendžia :

1. Nustatyti Lazdijų rajono savivaldybės kontrolės ir audito tarnybos didžiausią leistiną valstybės tarnautojų pareigybių ir darbuotojų, dirbančių pagal darbo sutartis, skaičių:

1.1. valstybės tarnautojų – 2;

1.2. darbuotojų, dirbančių pagal darbo sutartis – 1.

2. Pripažinti netekusiu galios Lazdijų rajono savivaldybės tarybos 2006 m. vasario 14 d. sprendimą Nr. 5TS-1100 „Dėl Lazdijų rajono savivaldybės kontrolieriaus tarnybos valstybės tarnautojų pareigybių skaičiaus“.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

**LAZDIJŲ RAJONO SAVIVALDYBĖS TARYBA**

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS KONTROLĖS IR AUDITO TARNYBOS DIDŽIAUSIO LEISTINO VALSTYBĖS TARNAUTOJŲ PAREIGYBIŲ IR DARBUOTOJŲ, DIRBANČIŲ PAGAL DARBO SUTARTIS, SKAIČIAUS NUSTATYMO“**

**PROJEKTO**

**AIŠKINAMASIS RAŠTAS**

2019-12-11

Lazdijų rajono savivaldybės tarybos sprendimo projektas „Dėl Lazdijų rajono savivaldybės kontrolės ir audito tarnybos didžiausio leistino valstybės tarnautojų pareigybių ir darbuotojų, dirbančių pagal darbo sutartis, skaičiaus“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 8 punktu ir atsižvelgiant į Lazdijų rajono savivaldybės kontrolės ir audito tarnybos 2019 m. gruodžio 9 d. raštą Nr. I 6.1-54 „Dėl savivaldybės kontrolės ir audito tarnybos didžiausio valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo“.

Šio sprendimo projekto tikslas – nustatyti didžiausią leistiną Lazdijų rajono savivaldybės kontrolės ir audito tarnybos valstybės tarnautojų pareigybių ir darbuotojų, dirbančių pagal darbo sutartis, skaičių.

Lazdijų rajono savivaldybės tarybos 2006 m. vasario 14 d. sprendimu Nr. 5TS-1100 „Dėl Lazdijų rajono savivaldybės kontrolieriaus tarnybos valstybės tarnautojų pareigybių skaičiaus“ buvo patvirtintos 2 valstybės tarnautojų pareigybės. Sprendimo projektu siekiama nustatyti 2 valstybės tarnautojų ir 1 darbuotojo, dirbančio pagal darbo sutartį, pareigybes.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Adelė Sukackienė.

Teisės, personalo ir civilinės metrikacijos skyriaus Adelė Sukackienė

vyr. specialistė